“โนมูระฯ” ชี้ SET สัปดาห์นี้ Sideways จับตาเงินบาททะลุ 34 บ. แนะลงทุนเน้น “รพ.-ส่งออก”  
"โนมูระฯ” ชี้ SET สัปดาห์นี้ Sideways จับตาเงินบาททะลุ 34 บ. แนะลงทุนเน้น “รพ.-ส่งออก”  ชู KCE-BDMS-BCH เด่น
"โนมูระฯ” ชี้ SET สัปดาห์นี้ Sideways จับตาเงินบาททะลุ 34 บ. แนะลงทุนเน้น “รพ.-ส่งออก”  ชู KCE-BDMS-BCH เด่น
26 เม.ย. 2565

“ข่าวหุ้นธุรกิจออนไลน์” รวบรวมกลยุทธ์ลงทุนในสัปดาห์หน้า (25-29 เม.ย.65) ระบุว่า ภาวะตลาดหุ้นสัปดาห์นี้ “Sideways/Down” โดยแนวต้าน 1,702/1,710 จุด ส่วนแนวรับ 1,668-1,658 จุด โดยวันที่ 28 เม.ย. 2565 จับตา US GDP Price Index ไตรมาส 1/2565 ตลาดคาด 7.3%  เทียบช่วงเดียวกันของปีก่อน และเทียบพรีวิว 7.1% เทียบช่วงเดียวกันของปีก่อน และ 29 เม.ย.65  ติดตาม Core PCE Price Index สหรัฐฯ มี.ค.65 ตลาดคาด 0.3% m-m เทียบกับเดือนก่อนที่ 0.4% m-m
นอกจากนี้จับตาในวันที่ 26 เม.ย. นี้ Unemployment Rate ของญี่ปุ่นตลาดคาด 2.7% เทียบกับเดือนก่อนหน้าที่ 2.7% จับตาตัวเลข 28 เม.ย.นี้ จับตาตัวเลข Initial Jobless Claimsของสหรัฐฯ เทียบกับสัปดาห์ก่อน 1.84 แสนตำแหน่ง
พร้อมทั้งจับตา 27เม.ย. นี้ กสทช. ชุดใหม่แถลง  และติดตามผู้ติดเชื้อและผู้เสียชีวิตรายวันกลับมาเพิ่มขึ้น หลังเริ่มย่อตัวลงหลังสงกรานต์ ถ้าเร่งขึ้นอีก อาจสร้างความเสี่ยงต่อกิจกรรมเศรษฐกิจที่กำลังฟื้นตัว
อีกทั้งจับตาค่าเงินบาทยังอยู่ทิศทางอ่อนค่าเทียบดอลลาร์สหรัฐฯ แม้ศบค. ชุด ใหญ่จะมีมติยกเลิก Test &amp;GO การตรวจ RT-PCR หนุนท่องเที่ยว บวกต่อดุลบัญชีเดินสะพัด แต่อิทธิพลนโยบายการเงินที่สวนทางกันยังเป็นตัวแปรหลักกดดันเงินบาทไทย เชิงเทคนิค ค่าเงินบาทถ้ายังยืน 33.87/33.8 บาทต่อเหรียญฯ วันนี้อาจเห็นการผ่านต้าน 34 บาทสัปดาห์หน้า โดยมีความเสี่ยงที่ระดับ 34.8-35.2  บาทต่อเหรียญฯ กลยุทธ์เน้นหุ้นโรงพยาบาล  BDMS, BCH ส่งออก KCE, SAPPE, ASIAN, GFPT เด่นจาก Theme นี้
กลยุทธ์การลงทุนถือหุ้น 60% มองหุ้นกลุ่มที่ Outperform ช่วงเงินบาทอ่อนค่า หนุนกำลังซื้อต่างประเทศ อาทิ หุ้น รพ. ที่กำไรมีโอกาสดีกว่าตลาดคาด (BDMS, BCH), กลุ่มส่งออก(KCE, SAPPE, ASIAN, GFPT) กลุ่มที่มีแรงต้านเงินเฟ้อ+ดอกเบี้ยขาขึ้น (TIPH,BLA,MAKRO) และกลุ่มที่กำไรไตรมาส1/2565 มีแนวโน้มดี (CPALL, SABINA, AP, SAPPE) และพลังงานต้นน้ำรวมถึงหุ้นเทคโนโลยีโลกที่มีกำไรเติบโตสูงและฐานะการเงินแกร่ง แนะนำ GPSC,KCE, BE8, BBIK, DTAC, JMT, JMART, INSET
หุ้นเด่นสัปดาห์นี้แนะนำ KCE, BDMS, BCH โดย KCE ราคาเป้าหมาย 74 บาท หุ้นสะท้อนข่าวลบ ขณะที่หนุนจากกำลังผลิตใหม่และบาทอ่อน ส่วน BDMS ราคาเป้าหมาย  29.3 บาท Earnings Upgrade ต่อเนื่องจากเปิดประเทศเร็ว และบาทอ่อน และBCH ราคาเป้าหมาย  24.2 บาท โดย Upside ผู้ป่วยต่างชาติที่มีกำลังซื้อดีขึ้นสูงลำดับต้นของกลุ่ม